Տատյանա Վեդենսկայա

Տատյանա Վեդենսկայա ( ), ռուս ճանաչված գրող և վիպասան։

Կենսագրություն 
Տատյանան ծնվել է Մոսկվայում՝ ճարտարագետի ընտանիքում։ Նրա մորական պապը՝ Սերգեյ Վասիլևիչ Բասկովը, ռուս կոմպոզիտոր և ազնվական էր։ Նրա տատիկը լեհացի գնչու էր։ Երբ Տատյանան 16 տարեկան էր, նրա ծնողները բաժանվում են։ Աղջիկը հեռանում է տնից և դառնում փողոցային երաժիշտ։ Նա իր երաժիշտ ընկերոջ հետ շրջագայում է քաղաքից քաղաք՝ հանգրվանելով ընկերների տներում և կիթառ նվագելով։ 18 տարեկանում Տատյանան ամուսնանում է և շուտով ծնվում է նրա մեծ աղջիկը՝ Մարգարիտան։ Ամուսնու կենսակերպի պատճառով ամուսնությունն ավարտվում է բաժանությամբ։ Տատյանան տարբեր աշխատանքներ է փորձում․ երգում է փողոցներում, աշխատում է որպես ապահովագրության գործակալ։ Աշխատել է նաև որպես համալսարանի քարտուղարուհի և լաբորանտ։ Վերջապես նա դառնում է անշարժ գույքի գործակալ և շարունակում է աշխատել այս ոլորտում 10 տարի, մինչև վճռում է գրել իր առաջին գիրքը։ Տատյանան ամուսնացել է երկրորդ անգամ և ունի 3 երեխա՝ Մարգարիտա, Անաստասիա և Անտոն։

Ստեղծագործական աշխատանք 
Տատյանայի առաջին վեպը՝ «Կանացի հմայքի առանձնահատկությունները» հրատարակվել է մոսկովյան փոքրիկ հրատարակչության կողմից 2005 թվականին։ Մեկ տարի անց սկսել է աշխատել հայտնի ռուսական գործակալ Նաթան Զաբլոթսկու և Ռուսաստանի մեծագույն հրատարակչական ընկերության՝ Էկսմոյի հետ։ Տատյանան ավելի քան 25 վեպի հեղինակ է։ Նրա գրքերի ընդհանուր վաճառքը հասել է 5 000 000 օրինակի ։ 2008 թվականին նրա «Մի շտապեցրու սերը» վեպի հիման վրա նկարահանվել է նույնանուն հեռուստաֆիլմը։ Նաև ստորագրվել է երեք պայմանագիր ՆՏՎ-Փրոֆիթ ընկերության հետ՝ «Կանացի հմայքի առանձնահատկությունները», «Հավակնոտ աղջիկը» և «Փոքրիկ կինը» վեպերի էկրանավորման համար։ 2014 թվականին «Տղաների մեջ չէ երջանկությունը» վեպի հիման վրա նկարահանվել է համանուն հեռուստաֆիլմը։ Վեդենսկայան հայտնի գրող է ոչ միայն Ռուսաստանում, այլև նրա սահմաններից դուրս։ 2008 թվականին Տատյանան այցելել է Միացյալ Նահանգներ, որտեղ հանդիպել է իր ընթերցողների հետ։ 2008 թվականին նա՝ որպես հայտնի ռուս գրող, հարցազրույց է տվել Դավիդսոն ռադիոյով։ Որոշ հանդիպումներ եղել են նաև 2010 թվականին։ Նրա լավագույն գիրքը՝ «Մի կնոջ բաժանություն», հասանելի է նաև անգլերենով։ 2013 թվականին Տատյանա Վեդենսկայան հրավիրվել է ռադիոյով շոու վարելու և որպես այս շոուի ղեկավար՝ մեկ ու կես տարվա ընթացքում նա լսողներին խորհուրդներ է տվել՝ ինչպես գրել հաջողակ գիրք, լսարանի հետ որոշ գաղափարներ է փոխանակել և պատասխանել նրանց հարցերին։ Շոուի ավարտից հետո գիրքը, որը կոչվում էր «Մեր օրերի ասպետը» հրատարակվել է։ Այս գրքի համար որոշ գաղափարներ Տատյանան վերցրել է շաուի քննարկումներից

Մատենագրություն 

Գրքերի հիման վրա նկարահանված ֆիլմեր

•	«Մի շտապեցրու սերը»(Не торопи любовь) 2008 

•	«Տղաների մեջ չէ երջանկությունը» (Не в парнях счастье) 2014 

Շարքեր «Փայլող արևի տակ» 

•	«Պահիր երազանք» (Загадай желание") 2014

•	«Մեր ժամանակների ասպետը» (Рыцарь нашего времени) 2014

•	«Հանճարը կամ սիրո պատմություն» (Гений или история любви) 2012

•	«Վիրտուալ կապեր» (Виртуальные связи) 2012

•	«Վատ աղջիկներ» (Плохие девочки) 2011

Օտար լեզուներով

•	"One woman's divorce" 2012 Amazon.com 

•	Брачен Маратон (Bulgaria, Sofia) 2008

Շարքեր «հատկապես կանանաց համար»

•	«Ընկերուհի սա տղամարդկանց աշխարհ է» (Это мужской мир, подруга) 2011

•	«Տղաների մեջ չէ երջանկությունը» (Не в парнях счастье) 2011

•	«Տղամարդիկ նման են երեխաների» (Мужчины как дети) 2010

•	«Երջանկություն քեզ սիելիս» (Счастья тебе, дорогуша) 2010

•	«Անակնկալ սիրելիին» (Сюрприз для любимого) 2010

•	«Մտածում ես դա սե՞ր է» (Думаешь, это любовь?) 2010

•	«Երազել քո նմանի մասին» (Мечтать о такой как ты...) 2009

•	«Միևնույնն է ես քեզ կգտնեմ»(Я все равно тебя найду) 2009

•	«Կանացի հմայքի հիմքերը» (Основы женского шарма) 2009

•	«Մի բաժանության պատմություն» (История одного развода) 2009

•	«Փոքրիկ կինը» (Маленькая женщина) 2009

•	«Իմ ամուսնու հարսանիքը»(Свадьба моего мужа) 2009

•	«Մի շտապեցրու սերը» (Не торопи любовь) 2008

•	«Հավակնոտ աղջիկը» (Девушка с амбициями) 2008

Ծանոթագրություններ

Արտաքին հղումներ 
 
 
 
 

Ռուս կին գրողներ
Անձինք այբբենական կարգով
20-րդ դարի կին գրողներ